Tiuringo apdovanojimas
Tiuringo apdovanojimas (angl. ACM A.M. Turing Award) – prestižiškiausia mokslo premija, įteikiama už išskirtinius pasiekimus kompiuterijos srityje, pavadinta britų matematiko Alano Tiuringo, informatikos ir dirbtinio intelekto pradininko, vardu. Kasmetinį apdovanojimą įteikia Informatikos asociacija (angl. Association for Computing Machinery, ACM). Apdovanojimas įsteigtas 1966 m. Jo dydis siekia $1 mln. Kadangi Nobelio premija neskiriama informatikams, Tiuringo apdovanojimas pavadinamas „Nobelio kompiuterijos premija“. Nuo 2007 iki 2013 m. prie apdovanojimo buvo skiriama $250 tūkst. premija, kurią finansavo Intel ir Google kompanijos. Nuo 2014 m. piniginio prizo dydis pasiekė $1 mln., kurį skyrė vien Google. Pirmąjį Tiuringo apdovanojimą 1966 m. pelnė Alan Perlis (JAV Karnegio–Melono universitetas) už kompiliatorių technologijos vystymą, pirmoji laureatė moteris buvo Frances E. Allen iš IBM 2006 m.